Thomas Hansen (musiker)

Thomas Hansen (1976–2007) var en norsk musiker kjent under artistnavnene St. Thomas og Saint Thomas.

 Musikkarriere 
 Starten 
Thomas Hansen var også en lovende juniorspiller på Skeid Fotball, men gav opp karrieren for å satse på musikken. Han startet sin musikerkarriere med bandet Emily Lang i 1999 mens han studerte i Bergen. De deltok på by:Larm i Bergen i 2000. De spilte på Hulen, Det Akademiske Kvarter, Roxrevyen, RadiOrakel og Studentradioen i Bergen. Bandets første demo inkluderte blant annet «Corner Man», som også ble inkludert på promo-platen til by:Larm i Bergen i 2000. Emily Lang ble oppløst etter Øyafestivalen i 2000.

Bandet Emily Lang besto av:
 Thomas Hansen: Vokal, gitar
 Benjamin Rokseth: Gitar, tverrfløyte
 Gunnar Andreas Aldin Thune: Gitar
 Sveinung Nesheim: Bass
 Robert Jønnum: Trommer

 Soloartisten 
Han hadde sitt gjennombrudd som soloartist på Quartfestivalen i 1999, hvor han under et nachspiel spilte demoer og ble oppdaget av plateselskapet Racing Junior. Etter å ha gitt ut debutplaten Mysterious Walks i 2000 ga han opp sin tidligere jobb som postmann og satset på musikken som levebrød. Under Alarmprisen 2001 ble han nominert i klassene årets popalbum for Mysterious Walks og i klassen årets overraskelse. Året etter ble han nominert til Alarmprisen 2002 i klassene årets rockealbum for I’m Coming Home og årets låt for «Cornerman», og til Edvard-prisen i klassen populærmusikk - rock for låten «Take a Dance with Me».

Hansen fikk gleden av å spille med en rekke ulike mennesker fra en rekke ulike steder i løpet av sine år som artist. Bosse Litzheim fra Ai Phoenix var med i flere år bak trommene, Petter Pogo fra Jokke og Valentinerne hang en stund med på bass, Espen Mellingen fra Ai Phoenix og Poor Rich Ones spilte gitar noen år, og våren 2007 var The Captain & Me både oppvarmere og backingband.

I 2002 var Hansen den første norske soloartist til å spille konsert i Royal Albert Hall, som oppvarmer for bandet Lambchop. Han bodde i perioder av sitt liv i Berlin der han også skrev musikk.

Thomas Hansen var inspirert av blant annet Elliott Smith, Will Oldham, Sebadoh, Neil Young og The Byrds.

Utenom å gi ut egne plater laget Hansen også ny sang til fotballklubben Skeid.

 Død 
Thomas Hansen ble funnet død i en leilighet i Oslo rundt klokken 20:00 den 10. september 2007. Han ble 31 år gammel. En pressemelding fra plateselskapet Racing Juniors forteller at Saint Thomas' bortgang skyldtes en uheldig kombinasjon av reseptbelagte medisiner. Hansen slet med psykiske problemer, noe han hele tiden var åpen om.

Etter Hansens død ble det opprettet et minnefond kalt St. Thomas minnefond med det formål å samle inn penger til et bedre psykisk helsetilbud til barn og unge.

 Høydepunkt i karrieren 
 1998: Thomas Hansen flyttet fra Oslo til Bergen og startet bandet Emily Lang, som spilte blant annet på By:larm og på Øyafestivalen i 2000.
 1999: Han fikk kontrakt med plateselskapet Racing Junior etter å ha spilt noen demolåter på et nachspiel under Quartfestivalen.
 2000: Han utga debutalbumet Mysterious Walks, under navnet St.Thomas. Albumet består av skranglete og sår popmusikk, tydelig inspirert av Neil Young, Elliott Smith og Will Oldham.
 2001: Gjennombrudd kom med The Cornerman EP, som nådde 8.-plass på VG-lista og solgte over 3500 eksemplarer i Norge. Senere samme år kom albumet I'm Coming Home, som ble lansert av det tyske plateselskapet City Slang på det europeiske markedet.
 2002: St. Thomas ble den første nordmann som spilte i Royal Albert Hall, som oppvarmer for det amerikanske bandet Lambchop. Spilte også på Roskildefestivalen.
 2004: Platen Let’s Grow Together – The Comeback Of St. Thomas utkom. I forbindelse med lanseringen snakket Thomas Hansen om sine problemer med alkohol og angst.
 2006: Platen There's Only One of Me fikk svært varierende kritikk av norske plateanmeldere, musikkbladet Mojo og ble kåret til Album Of The Month i Uncut.
 2007: Platen A Mouse In A Crowded House var under innspilling ved hans død og ville blitt Saint Thomas' syvende studioalbum med 12 spor plukket ut fra 80 nye låter.
 2008: CD-boksen St. Thomas ble gitt ut 6. oktober. Boksen inneholder to doble CD-er. You May Find A Treasure Everywhere inneholder en CD med tidligere utgitte låter og en CD med ikke utgitt låtmateriale. Walk With Me inneholder to CD-er hvor andre  artister tolker St. Thomas' låter. I tillegg inneholder boksen DVD-en Moviestar med unike filmklipp, musikkvideoer og konsertopptak og boken Kåntri & Western som er en biografi.

 Diskografi 
 Surfer's Morning (1999)
 Songs EP (1999)
 Mysterious Walks (2000)
 The Cornerman EP (2001)
 I'm Coming Home (2001)
 A Long Long Time EP (2003)
 Hey Harmony (2003)
 Live In Europe (2003)
 Winter Sprinter EP (2004)
 Let's Grow Together – The Comeback Of St. Thomas (2004)
 Morning Dancer EP (2005)
 Children Of The New Brigade (2005)
 There's Only One Of Me (2006)
 St. Thomas (2008)

 Låtliste St. Thomas (2008) 
You May Find A Treasure Everywhere
Disk 1
 «Invitation»
 «Last Word»
 «Take A Dance With Me»
 «Cornerman»
 «Be Cool Be Nice»
 «Mysterious Walks»
 «An Artist With A Brilliant Disguise»
 «The Play»
 «Strangers Out Of Blue»
 «People In The Forest»
 «The Cool Song»
 «A Long Long Time»
 «Like You Know»
 «There´s Only One Of Me»
 «Born Again»
 «Into The Forest»

Disk 2
 «New Apartment»
 «Elephants Are Big»
 «Falling Down»
 «Ungkarssorg»
 «Something Happened»
 «Instrumental Sound»
 «Emily Lang»
 «Of Course You Where There»
 «Il Postino»
 «Failure #2»
 «Heroes Making Dinner»
 «Red Book»
 The Mexican Father,
 «Untitled #2»
 «Walk With Me»
 «Kjerringa har skote goldfogli»

«Walk With Me
Disk 1
 «Falling Down» – Ane Brun,
 «Heroes Making Dinner» – Ila Auto
 «A Long Long Time» – Lambchop
 «Moviestar» – The Captain & Me
 «The Cool Song» – 
 «Silence Break Your Heart» – Merry November
 «The Charity Ego» – 
 «Be Cool Be Nice» – Ivar Christian Johansen & 
 «Last Word» – Flunk
 «Born Again» –  & Sgt. Petter
 «Strangers Out Of Blue» – Moonpedro & 
 «Walk With Me» – Ai Phoenix
 «Saint Thomas» – 

Disk 2
 «Walk With Me» – 
 «Heroes Making Dinner» – 
 «Oh I Have Left The Ground» – Einar Stenseng & Paal Flaata
 «Into The Forest» – Hello Goodbye
 «Surfer´s Morning» –  & 
 «New Apartment» –  & Tom Mathisen
 «Cornerman» – Bjølsen Valsemølle
 «Like The Byrds» – Seven Doors Hotel & Petter Pogo
 «Everything Was Up For A Romance» – 
 «Last Word» – 
 «Ten Stops More» – 
 «With The Feather» – 
 «Born Again» – 

 Referanser 

 Eksterne lenker 


  Biografi på mic.no
  Reidar A. Eik: Discography
  Nettavisen: Til værs med St. Thomas
  VG: Saint Thomas funnet død i går
  NRK musikk: Saint Thomas er død
  Side2.no: Saint Thomas’ karriere
  Kjendis.no:Saint Thomas er død
  Skeid Fotball: Saint Thomas
  VG: Skeid vil hylle Saint Thomas 
  racingjunior.com: Pressemelding i forbindelse med utgivelsen av St. Thomas boksen til støtte for St. Thomas` minnefond
  stthomas-minnefond.no: St. Thomas minnefond

Kategori:Norske låtskrivere
Kategori:Norske gitarister
Kategori:Norske sangere
Kategori:Personer fra Oslo